REFERAT BESTYRELSESMØDE SVL 160621
1) Christina bød velkommen tilbage til mere normalt foreningsliv.
Til stede: Christina, Mette, Birgitte, Peter Rahbek (SL), Anna, Birgit, Ulla, Henning, Bente, Roar, Peter Høg, Lasse (SL).
Referent: Peter Høg

2) Der er som bekendt kommet mange nye medlemmer i Venneforeningen, da mange har ønsket at støtte Sagnlandet under pandemien.
Lige nu tæller foreningen 682 medlemmer. Dog er det er reelle tal lidt højere, da nogle medlemmer har oplevet problemer med at forny medlemskabet over hjemmesiden.
Foreningens økonomi er god med en beholdning på lidt over 70.000 kr. for tiden.
Der er ønsker fra flere sider (laug) om, at en del af pengene bruges til forskellige haveredskaber samt værktøj til brug ved medlemmernes arbejde/indsats. Vennekoordinator Peter Rahbek modtager ønsker til indkøb af diverse grej.
Der rejses spørgsmål om, hvorvidt indbetaling af frivillige bidrag til Venneforeningen har betydning for status som momsfritaget almennyttig / anerkendelsesværdig forening. Lasse vil få afklaret spørgsmålet.

3) Besøgstallene i år er gode. Især i weekenderne, hvor der kommer op mod 1200 besøgende. 
Der vises corona-pas ved indgangen.
Kongehallen har pga. coronarestriktionerne haft maksimum besøgstal på 50 ad gangen, men fra den 12. juni har dette været hævet til 100 besøgende. Der er derfor ikke længere behov for den hidtidige inddeling i grupper eller booking af særlig billet til hallen.
De huse i Sagnlandet, der ikke er beboet af fortidsfamilier, åbnes snart igen, og der kommer til at være standere med sprit og et skilt med angivelse af maksimum antal besøgende i husene. 

4) Vennehjælp til konkrete opgaver.
Helt grundlæggende er det vigtigt, at foreningens medlemmer bliver involveret og inviteret. Særligt nye medlemmer kan have brug for lidt guidning for at finde sig til rette i foreningen.
Vi kan invitere til at deltage i de forskellige opgaver og skrive det ud i Flyve-ASK.
For at undgå skuffelser er det vigtigt at angive, hvor mange deltagere der skal bruges.
Maleopgaverne vedrørende stenalderlavvu og pavillonen er allerede udført.
Oliering af ekstra borde til Kongehallen er en af de opgaver, som skal gøres først, da der er behov for bordene allerede nu.

Indsatsdag og årsfest slås sammen og bliver den 4. september. 
24. oktober er den sidste åbne dag i efterårsferien
30. oktober lukke-indsatsdag.

5) Sankthansaften gennemføres den 23. juni. I år er der ikke et stort fælles arrangement i arenaen, men flere små, så folk har mulighed for at holde corona-distance.
Klokken 19.00 er der bål 5 forskellige steder, og der vil være en tale de steder: Båldalen, Stenalderen, Jernalderen, vikingeområdet og landbohusene.

6) Ulla fortæller, at der fortsat er behov for en indsats mod invasive planter.
Ulla vil søge at koordinere indsatsen, men kan ikke deltage i den konkrete udførelse af opgaven. Måske kan Curt? Ulla spørger. (Efter bestyrelsesmødet har et vennemedlem, Henrik Rasmussen, meldt sig på banen som tovholder for bekæmpelse af invasive arter)

7) Harpestrengs Have deltager i arrangementet "Himmelske dage" i Roskilde i maj 2022.
Himmelske dage er et arrangement, Folkekirken gennemfører hvert tredje år, og det sker i skiftende byer.
Roskilde er valgt i 2022, og et yderligere samarbejde ml Sagnlandet og Himmelske Dage kunne komme på tale. Ulla mener, der måske kan være en pilgrimsrute fra Roskilde og ud til Sagnlandet. Vi vender tilbage, når der er nyt.

8) Input til juni måneds Flyve-ASK.
Medlemsoplevelser, der knytter sig til Sagnlandet:
Birgitte fortæller om muligheder for andre oplevelser i tilknytning til Sagnlandet. Primært udflugter/vandreture for eksempel “Lejre museum-Skibssætningen-Kongehallen” og tur til “Talerstolen i Hertha-Dalen”. 
Birgitte har fra tidligere stor erfaring med at være turguide i området og tilbyder at være tovholder.

9) Hvem gør hvad
Festudvalg for den 4. september: Christina Mette Birgitte Peter H. Tovholder Christina
Sankt Hans-festen står Sagnlandet selv for.
Invasive arter, Ulla kontakter Curt.
Turudvalg: Christina og Birgitte.
Ønsker om indkøb af redskaber og værktøjer: skriv til Peter Rahbek.
Laugene skal hver især undersøge, om de har et velfungerende, aflåseligt redskabsrum. 
Eventuelle ønsker i forlængelse heraf skal afgives til Christina

Næste møde mandag den 16. August klokken 18.00

